《次韵春》
宋代·卫宗武

物华来冉冉，天气宜温温。
浪浪但鸣雨，浩浩常浮云。
谁知润泽中，厥有丰美存。
一朝日出杲，绚烂赪紫群。
川原遍涂抹，纷若粉黛陈。
芳菲出枯槁，何异富易贫。
难并惟乐事，昔人尝有云。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。